న్యూఢిల్లీ: భారత మాజీ ప్రధానమంత్రి జవహర్లాల్ నెహ్రూ 53వ వర్థంతిని పురస్కరించుకుని ప్రధాని నరేంద్ర మోదీ ఆయనకు నివాళి అర్పించారు. ట్విటర్ వేదికగా మాజీ ప్రధానిని స్మరించుకుంటూ... ‘‘పండిట్ జవహర్ లాల్ నెహ్రూ వర్థంతి సందర్భంగా ఆయనకు నివాళి’’ అని మోదీ పోస్టు చేశారు.పండిట్ జవహర్ లాల్ నెహ్రూ 1889 నవంబర్ 14న అలహాబాద్లో జన్మించారు. 1919లో ఇండియన్ నేషనల్ కాంగ్రెస్లో చేరిన ఆయన... మహాత్మా గాంధీతో కలిసి స్వాతంత్ర్య సంగ్రామంలో పాల్గొన్నారు. సెప్టెంబర్ 1923లో ఆయన ఇండియన్ నేషనల్ కాంగ్రెస్ కమిటీ ప్రధాన కార్యదర్శిగా బాధ్యతలు చేపట్టారు. 1930-35 మధ్య  ఉప్పు సత్యాగ్రహం సహా కాంగ్రెస్ చేపట్టిన పలు ఉద్యమాల్లో పాల్గొని అనేకమార్లు జైలుకు వెళ్లారు. ఆయన పుట్టిన రోజును బాలల దినోత్సవంగా జరుపుకుంటున్నారు. బ్రిటీష్ పాలన నుంచి స్వాతంత్య్రం అనంతరం 1947 ఆగస్టు 15న నెహ్రూ భారత తొలి ప్రధానిగా ప్రమాణ స్వీకారం చేశారు. 1964 మే 27న తుదిశ్వాస విడిచే వరకు ప్రధానిగా కొనసాగిన నెహ్రూ... భారత దేశాన్ని సుదీర్ఘకాలం పాలించిన ప్రధానిగా మిగిలిపోయారు.
newdhilly: bhaarata maji pradhaanamantri jawaharlal nehroo 53va vardhantini puraskarinchukuni pradhaani narendra modii aayanaku nivaali arpinchaaru. twiter vedikagaa maji pradhaanini smarinchukuntu... ‘‘pandit jawahar lal nehroo vardhanti sandarbhamgaa aayanaku nivaali’’ ani modii postu chesaru.pandit jawahar lal nehroo 1889 navambar 14na alahaabaadlo janminchaaru. 1919loo indian neshanal congresslo cherina aayana... mahatma gaandheetho kalisi swaatantrya sangraamamlo paalgonnaaru. september 1923loo aayana indian neshanal congress commity pradhaana kaaryadarsigaa baadhyatalu chepattaru. 1930-35 madhya  uppu satyagraham sahaa congress chepattina palu udyamaallo palgoni anekamaarlu jailuku vellaaru. aayana puttina rojunu baalala dinotsavamgaa jarupukuntunnaru. british paalana nunchi swaatantyram anantaram 1947 aagastu 15na nehroo bhaarata toli pradhaanigaa pramaana sweekaaram chesaru. 1964 mee 27na tudishwasa vidiche varaku pradhaanigaa konasaagina nehroo... bhaarata deshaanni sudiirghakaalam paalinchina pradhaanigaa migilipoyaru.